สวัดดีครับ ผมอายุ48ปีมีปัญหาไม่แข็งตัวถึงแข็งตัวก็ไม่นานหลังเร็วประมาณ1-2นาทีผมไม่มีปัญหาเรื่องสุขภาพเช่นโรคหัวใจเบาหวานไม่เป็นแต่อาจค่อนข้างอ้วนสูง162หนัก73ทั้งๆที่บางที่มีอารมณ์แต่น้องชายไม่สู้ ผมจะมีปัญหาคือลูกอัญฑะฟ่อไปหนึ่งข้าง ต้องทำยังไงครับต้องไปปรึกษาที่ไหน
สวัสดีค่ะ อวัยวะเพศชายไม่แข็งตัว อาจเกิดมาจากสาเหตุทางกาย เช่น โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศ การมีน้ำหนักตัวมากผิดปกติ หรือลูกอัณฑะที่ฝ่อไปนั้นเป็นอีกสาเหตุที่อาจทำให้เสื่อมสมรรถภาพทางเพศได้เช่นกันสาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็ก อาจเป็นไปได้ หากสามารถแข็งตัวได้บ้างในบางสถานการณ์แต่ไม่ได้เมื่อจะต้องมีเพศสัมพันธ์จริงควรไปพบแพทย์ โดยอาจเป็นแพทย์ทั่วไป เพื่อประเมินสภาพร่างกายโดยรวมก่อนค่ะ ว่ามีความผิดปกติอยู่ที่จุดใด และควรพบแพทย์เฉพาะทางด้านใดต่อไป เบื้องต้นควรพูดคุยเปิดใจกับผู้ที่มีเพศสัมพันธ์ด้วยเพื่อรับรู้และร่วมหาทางแก้ปัญหาไปด้วยกัน ร่วมกับการดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองเด็ดขาด